สวัสดีค่ะ คือเรามีอะไรกับแฟน ซึ่งเป็นการออรัลเซ็กซ์ให้นะคะ ซึ่งครั้งแรกแฟนก็มีการหลั่งน้ำอสุจิออกมาค่ะ จากนั้นเราก็ใช้ทิชชู่เช็ดทำความสะอาดให้ จากนั้นเราก็ทำการออรัลเซ็กส์อีกครั้งค่ะ ซึ่งหลังจากนั้นแฟนเราก็ไม่ได้ปัสสาวะออกมาค่ะ พอผ่านไปอีกประมาณ1-2ชั่วโมง เราก็ออรัลเซ็กส์ให้แฟนอีกรอบ จากนั้นก็มีน้ำหล่อลื่นออกมา แต่ก่อนที่จะสอดใส่แฟนก็ได้ทำการล้างอวัยวะเพศด้วยน้ำเปล่าแล้วถึงสอดใส่1-2ครั้งค่ะ หลังจากนั้นก็หยุดทำไป(ไม่มีการหลังน้ำอสุจิออกมาอีกนะคะ) เลยกังวลว่าในการสอดใส่ครั้งนี้มีโอกาสที่อสุจิจะเข้าไปได้มั้ยคะ มีโอกาสตั้งครรภ์สูงหรือเปล่า บวกกับตอนนี้เราเป็นประจำเดือนได้2วันแล้วค่ะ
สวัสดีค่ะ หากได้มีการหลั่งน้ำอสุจิออกไปก่อนแล้วจากการที่ฝ่ายหญิงทำออรัลเซ็กส์ให้ อสุจิก็อาจมีค้างอยู่ในท่อปัสสาวะได้ ซึ่งการล้างด้วยน้ำเปล่า ไม่ได้ช่วยให้อสุจิออกจากท่อปัสสาวะไปได้ ดังนั้น หากหลังจากนั้นไม่นาน ได้มีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะอย่างไรก็ตาม หากกำลังมีประจำเดือนมา โดยมาได้ 2 วันแล้ว ก็ถือว่ายังอยู่ในระยะปลอดภัย ดังนั้น โอกาสที่จะตั้งครรภ์ก็แทบไม่มีค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพต่างๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น